**Pasvalio rajono savivaldybės taryba**

**projektas**

**reg. Nr. T-120**

**2.16.darbotvarkės klausimas**

**SPRENDIMAS**

**Dėl PASVALIO RAJONO SAVIVALDYBĖS TARYBOS 2012 M. KOVO 28 D. SPRENDIMO nR. t1-53 ,, DĖL** pasvalio JAUNIMO IR SUAUGUSIŲ MOKYMO CENTRO REORGANIZAVIMO“ PAKEITIMO

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, atsižvelgdama į Pasvalio rajono savivaldybės Švietimo pagalbos tarnybos tarybos 2020 m. lapkričio 24 d. nutarimą (susirinkimo protokolas Nr. 3) bei į Pasvalio rajono savivaldybės Švietimo pagalbos tarnybos 2021 m. birželio 1 d. raštą Nr. SD-45 ,,Dėl Pasvalio rajono savivaldybės Švietimo pagalbos tarnybos“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2012 m. kovo 28 d. sprendimo Nr. T1-53 ,,Dėl Pasvalio jaunimo ir suaugusių mokymo centro reorganizavimo“ 1.2 punktą ir jį išdėstyti taip:

,,1.2. neformalųjį suaugusių švietimą tęsti Pasvalio rajono savivaldybės Švietimo pagalbos tarnyboje.“.

2. Sprendimas įsigalioja 2021 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė)

Asta Dagienė

2021-06-02

Suderinta DVS Nr. RTS-121

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2012 M. KOVO 28 D. SPRENDIMO nR. t1-53 ,, DĖL** pasvalio JAUNIMO IR SUAUGUSIŲ MOKYMO CENTRO REORGANIZAVIMO“ PAKEITIMO

**2021-06-02**

Pasvalys

**1. Problemos esmė.**

Pasvalio rajono savivaldybės tarybos 2012 m. kovo 28 d. sprendimu Nr. T1-53 ,,Dėl Pasvalio jaunimo ir suaugusių mokymo centro reorganizavimo“ Pasvalio rajono savivaldybės taryba nusprendė nuo 2012 m. rugsėjo 1 d. reorganizuoti Pasvalio Jaunimo ir suaugusiųjų mokymo centrą ir neformalųjį suaugusiųjų švietimą tęsti Pasvalio rajono savivaldybės Švietimo pagalbos tarnyboje, įsteigiant Suaugusiųjų švietimo skyrių.

Vadovaujantis Lietuvos Respublikos Vyriausybės 2011 m. liepos 13 d. nutarimu Nr. 883 ,,Dėl švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“ švietimo pagalbos tarnyba atlieka šias funkcijas: įvertina asmens mokymosi sunkumus, sutrikimus, pedagogines, psichologines, asmenybės ir ugdymosi problemas, specialiuosius ugdymosi poreikius (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais, vaiko brandumą mokytis, prireikus skiria specialųjį ugdymą; teikia psichologinę, socialinę pedagoginę ir švietimo informacinę pagalbą vaikams, specialiąją pedagoginę pagalbą – specialiųjų ugdymosi poreikių turintiems asmenims iki 21 metų; teikia informacinę, ekspertinę ir konsultacinę pagalbą tėvams (globėjams, rūpintojams) ir mokykloms, jų pedagoginiams darbuotojams; kompleksiškai vertina bendrojo ugdymo mokyklų ir profesinio mokymo įstaigų mokinių poreikius ir vykdo profesinio informavimo, konsultavimo ir ugdymo karjerai priemones; teikia metodinę, kvalifikacijos tobulinimo ir kitą pagalbą pedagoginiams darbuotojams ir mokykloms. Visas šias funkcijas ir vykdo Pasvalio rajono savivaldybės Švietimo pagalbos tarnyba.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Atsižvelgiant į tai, kad anksčiau minėtame švietimo pagalbos įstaigų kriterijų sąraše nėra įpareigojimo turėti atskirus Tarnybos skyrius atskiroms funkcijoms atlikti ir Švietimo pagalbos tarnyboje dirba sąlyginai nedaug darbuotojų (14) bei siekiant sumažinti administracinę naštą, efektyviau ir ekonomiškiau naudoti skiriamus finansus, tikslinga atlikti struktūrinius Tarnybos pertvarkymus, naikinant Suaugusiųjų švietimo ir Pedagoginį psichologinį skyrius.

Šiuo sprendimu bus pakeista Pasvalio rajono savivaldybės tarybos 2012 m. kovo 28 d. sprendimo Nr. T1-53 ,,Dėl Pasvalio jaunimo ir suaugusių mokymo centro reorganizavimo“ 1.2 punkto formuluotė, kuria paliekamas įpareigojimas Pasvalio rajono savivaldybės Švietimo pagalbos tarnyboje ir toliau tęsti neformalųjį suaugusių švietimą, nenurodant turėti įsteigtą Suaugusių švietimo skyrių.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Patvirtinus sprendimo projektą papildomų lėšų nereikės.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio rajono savivaldybės Švietimo pagalbos tarnyba.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA:

1. Pasvalio rajono savivaldybės Švietimo pagalbos tarnybos tarybos 2020 m. lapkričio 24 d. susirinkimo protokolo Nr. 3 išrašas.

2. Pasvalio rajono savivaldybės švietimo pagalbos tarnybos 2021 m. birželio 1 d. raštas Nr. SD-45 ,,Dėl Pasvalio rajono savivaldybės Švietimo pagalbos tarnybos“.

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė) Asta Dagienė